แนลซัน ซึเมดู

แนลซัน กาบรัล ซึเมดู (; เกิด 16 พฤศจิกายน ค.ศ. 1993) เป็นนักฟุตบอลชาวโปรตุเกส ปัจจุบันลงเล่นให้กับสโมสรวุลเวอร์แฮมป์ตันวอนเดอเรอส์ ในพรีเมียร์ลีกอังกฤษ และทีมชาติโปรตุเกส ในตำแหน่งกองหลังขวา

 สโมสร 
เกิดในลิสบอน เซเมโดเติบโตมาจากระบบเยาวชนของซินเทรนเซ โดยลงสนามเปิดตัวให้ทีมชุดใหญ่ขณะอายุ 17 ปี เมื่อวันที่ 12 มกราคม 2012 เขาและมานูเอล ลิซ ได้เซ็นสัญญาเป็นเวลา 5 ปีกับไบฟีกา ซึ่งมีผลตั้งแต่วันที่ 1 กรกฎาคม 2012

เมื่อวันที่ 13 กรกฎาคม 2017 บาร์เซโลนา ได้ประกาศข้อตกลงกับไบฟีกาในการเซ็นสัญญาคว้าตัวเซเมโด โดยเหลือเพียงขั้นตอนการตรวจร่างกาย เขาได้เซ็นสัญญาเป็นเวลา 5 ปีในวันถัดมา โดยสโมสรจากโปรตุเกสได้รับเงินค่าตัว 30.5 ล้านยูโร พร้อมโบนัสเพิ่มเติมอีก 5 ล้านยูโรในทุก ๆ 50 นัดที่เขาลงสนามให้กับทีมใหม่ เขาลงสนามเปิดตัวเมื่อวันที่ 16 สิงหาคม ในการแข่งขันเลกที่สองของรายการซูเปร์โกปาเดเอสปัญญาที่พบกับเรอัลมาดริด ซึ่งพ่ายแพ้ไป 0–2 ที่สนามซานเตียโก เบร์นาเบว

เมื่อวันที่ 23 กันยายน 2020 เซเมโดได้ย้ายไปร่วมทีมวุลเวอร์แฮมป์ตันวอนเดอเรอส์ สโมสรในพรีเมียร์ลีกของอังกฤษ ด้วยสัญญา 3 ปี (พร้อมเงื่อนไขขยายสัญญาเพิ่มอีก 2 ปี) โดยวูล์ฟส์จ่ายค่าตัวเบื้องต้นที่ 30 ล้านยูโร (ประมาณ 27.5 ล้านปอนด์ และอาจเพิ่มขึ้นอีก 9.2 ล้านปอนด์ตามเงื่อนไขเพิ่มเติม)

เมื่อวันที่ 31 กรกฎาคม 2025 เซเมโดได้เซ็นสัญญาเป็นเวลา 2 ปีกับเฟแนร์บาห์แช สโมสรในศึกซือเปร์ลีก

 ทีมชาติ 
ด้วยมีเชื้อสายเคปเวิร์ด เซเมโดถูกเรียกตัวติดทีมชาติโปรตุเกสเมื่อวันที่ 2 ตุลาคม 2015 สำหรับการแข่งขันรอบคัดเลือก ฟุตบอลชิงแชมป์แห่งชาติยุโรป 2016 ที่พบกับเดนมาร์กและเซอร์เบีย เขาลงสนามรับใช้ชาติเป็นนัดแรกในเกมหลัง โดยลงเล่นเต็มเวลาในนัดที่เอาชนะไป 2–1 ที่สนามสนามกีฬาพาร์ทิซานในเบลเกรด

เซเมโดได้รับเลือกให้ติดทีมชาติโปรตุเกสชุดลุยศึกฟีฟ่าคอนเฟเดอเรชันส์คัพ 2017 เซเมโดมีชื่ออยู่ในรายชื่อเบื้องต้น 35 คนของโปรตุเกสสำหรับฟุตบอลโลก 2018 อย่างไรก็ตาม เขาไม่ได้รับการคัดเลือกให้เป็นหนึ่งใน 23 รายชื่อสุดท้ายสำหรับทัวร์นาเมนต์ดังกล่าว ในเดือนตุลาคม 2022 เขามีชื่ออยู่ในรายชื่อเบื้องต้น 55 คนของทีมชาติโปรตุเกสสำหรับฟุตบอลโลก 2022 ที่ประเทศกาตาร์

 อ้างอิง 

แหล่งข้อมูลอื่น
 Benfica official profile  

หมวดหมู่:นักฟุตบอลชาวโปรตุเกส
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลต่างชาติในลีกสเปน
หมวดหมู่:ผู้เล่นในฟีฟ่าคอนเฟเดอเรชันส์คัพ 2017
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:กองหลังฟุตบอล
หมวดหมู่:บุคคลจากลิสบอน
หมวดหมู่:ผู้เล่นในชุดชนะเลิศยูฟ่าเนชันส์ลีก